ترور تشکیلاتی پ.کا.کا طرفداری و تورکیه-نی تحقیر ائدن سوسیال شبکه‌ده آچیقلاما یایان امریکا رهبرلیگیندکی داعش علیهینه کوالیسیونون سؤزچوسو آلبای شان رایان تورک صلاحیت‌لی‌لرین دؤوره‌یه گیرمه‌سی ایله تورکیه-‌دن عذر ایسته‌دی.
امریکا رهبرلیگیندکی کوالیسیونون سؤزچوسونون قالماقاللی تویتر پایلاشماسی ایسه بؤیوک رئاکسیایا سبب اولدو.
قیسا بیر مودت سونرا قالماقال یارا‌دان پایلاشمانی سیلن شان رایان دیپلوماتیک منبع‌لردن الده ائدیلن معلوماتا گؤره، تورک رسمی‌لرین موداخیله‌سیندن سونرا عذر ایسته‌دی.
آلبای رایان کوالیسیونون رسمی  تویتر حسابیندان یایدیغی آچیقلامادا، "رسمی صلاحیتیمله، کوالیسیون طرفداشیمیز و داعش-ین مغلوبیته اوغرادیلماسی میسیونوندا کلید بیر متفیق اولان تورکیه-نی تحقیر ائدن بیر ایستاتوسو سهون پایلاشدیم. حؤرمت‌سیزلیک ائتمک مقصدیم یوخ ایدی. بیرگه تهلوکه‌سیزلیک مسئله‌سینده وظیفه‌میز وار و داعش-ین مغلوبیته اوغرادیلماسی میسیونونا باغلییز. لطفا، عذرو قبول ائدین" دئیه بیلدیردی.
